આર્થિક દેખાવને મોરચે છેલ્લા ત્રણ નાણાકીય વર્ષમાં આ કંપનીએ કુલ આવક /ચોખ્ખો નફો રૂ.૧૧૧.૪૭ કરોડ / રૂ. ૩.૦૭ કરોડ (નાણાકીય વર્ષ ૧૬), રૂ. ૧૧૮.૫૫ કરોડ / રૂ. ૩.૨૭ કરોડ (નાણાકીય વર્ષ ૧૭) અને રૂ. ૧૨૭.૮૯ કરોડ / રૂ. ૮.૦૯ કરોડ (નાણાકીય વર્ષ ૧૮) દર્શાવેલ છે. નાણાકીય વર્ષ ર૦૧૮ માં બોટમ લાઈનમાં અચાનક કૂદકો, કલીન રૂમ્સ થી દરવાજા / બારીઓના ઉત્પાદનો મોટો ધંધો કરવાને કારણે છે. કલીન રૂમ બિઝનેસ ના. વ. ર૦૧૬ માં ૭૪.૨૪ કરોડ હતો, તેથી ઘટીને ના. વ. ર૦૧૮ માં રૂ. ૩૧.૪૪ કરોડનો થયેલ છે, જયારે બારણાં અને બારીઓનો ધંધો ના. વ. ર૦૧૬ માં ૩૬.૮૩ કરોડ હતો જે વધીને ના. વ. ર૦૧૮ માં ૯૬.૩૪ કરોડ થયેલ છે. છેલ્લા ત્રણ નાણાકીય વર્ષમાં, તેમને સરેરાશ શેર દીઠ આવક રૂ. ૬.૪૫ અને સરેરાશ આર ઓ એન ડબલ્યુ ૧૬.૯૭ % દર્શાવેલ છે. તા. ૩૧.૩.૧૮ના રોજની એન એ વી રૂ. ૪૧.૫૭ના આધાનરે આ ઈસ્યુનો ભાવ ૩.૬૧ના પી/બીવીથી આવે છે અને ઈસ્યુ પછીના એન એ વી રૂ. ૭૫.૫૭ના આધારે ૧.૯૮ના પી/બીવીથી આવે છે. (આ બંને પી/બીવી ઉંચા પ્રાઈઝબેન્ડને આધારે ગણવામાં આવેલ છે.) જો આપણે ના. વ. ૧૮ ની કમાણીને લઈએ અને ફાળવણી પછીના તમામ ઈસ્યુના આધારે વહેંચીએ તો માગવામાં આવેલ ભાવ લગભગ ર૪ ના પી/ઈ રેશિયોથી આવે છે. તેમની સાથે સરખાવી શકાય તેવા કોઈ લીસ્ટેડ હરીફ નથી. સંચાલકોના જણાવ્યામુજબ, હાલમાં તેઓ દર માસે ૮૦૦૦ બારણાં સપ્લાય કરી રહેલ છે. તેઓએ તેમની ક્ષમતા ૧૮૦૦૦ બારણાં સુધી કરેલ છે એન થોડા સમયમાં આટલો સપ્લાય પણ થઈ જશે. ટાટા સ્ટીલનો ઓર્ડર પૂર્ણ કરવા માટે, આ આઈપીઓ પ્રક્રિયા દ્વાર માળેલ નાણાંથી તેઓ તેમની ક્ષમતા દર માસે ૩૬૦૦૦ બારણાં કરવા આગળ વધી રહેલ છે.